ΔΙΑΔΙΚΑΣΙΕΣ ΟΡΓΑΝΩΣΗΣ ΕΞ ΑΠΟΣΤΑΣΕΩΣ ΕΞΕΤΑΣΕΩΝ ΠΤΝ

ΕΑΡΙΝΟ 2019-2020

# ΧΡΟΝΙΚΗ ΔΙΑΡΚΕΙΑ: από 15-6-2020 έως 15-7-2020

# ΜΕΣΑ: MSTEAMSκαιE-COURSE.

Συνοδευτικές και συνεργαζόμενες εφαρμογές όπως mindmeisterκ.λπ.

## ΒΑΣΙΚΕΣ ΠΡΟΫΠΟΘΕΣΕΙΣ

* Όλα τα μαθήματα του εαρινού εξαμήνου 2019-2020 και τα μαθήματα επί πτυχίω εξετάζονται με μορφές εξ αποστάσεως εκπαίδευσης σύμφωνα με την κείμενη νομολογία και τις αποφάσεις της Συγκλήτου και του ΠΤΝ.
* Όλοι οι φοιτητές και όλες οι φοιτήτριες που επιθυμούν βαθμό σε ένα μάθημα προσέρχονται στην εξ αποστάσεως εξέταση του μαθήματος.
* Οι διδάσκοντες/ουσες δημιουργούνστο MSTEAMS ή στο e-course ΝΕΕΣ ομάδες που αφορούν ΚΑΘΕ ΜΙΑ ΑΙΘΟΥΣΑ εξέτασης του μαθήματος με τον τίτλο π.χ.

Αίθουσα 1 - ΝΥ117α-Διδασκαλία-Εφαρμογές ΙΙ– Εξέταση Εαρινό 2019-2020

Ως ομάδα TEAMS ορίζεται η αίθουσα εξέτασης.

* Οι διδάσκοντες/ουσες δημιουργούν 1, 2 ή και περισσότερες αίθουσες εξέτασης έως 150 ατόμων.Στη συνέχεια δίνεται ο κωδικός κάθε αίθουσας εξέτασης στους φοιτητές και τους ζητείται να εγγραφούν στη συγκεκριμένη ομάδα TEAMS/αίθουσα εξέτασης.
* Μέσα στην ΟΜΑΔΑTEAMS/ΑΙΘΟΥΣΑ ΕΞΕΤΑΣΗΣ, οι διδάσκοντες/ουσες δημιουργούν 1-3 «ΚΑΝΑΛΙΑ ΤΕΑΜS”/ψηφιακές αίθουσες επιβεβαίωσης στοιχείων φοιτητή/τριας ανά 50 φοιτητές. Αυτές οργανώνονται ΜΟΝΟ ΑΠΟ ΤΟ ΔΙΔΑΣΚΟΝΤΑ και Το ΒΟΗΘΟ ΕΞΕΤΑΣΗΣ (επιτηρητή).

#### Ο κωδικός κάθε αίθουσας εξέτασης είναι διαφορετικός.

#### Μόλις ολοκληρωθεί η εγγραφή των φοιτητών στην ΑΙΘΟΥΣΑ ΕΞΕΤΑΣΗΣ ο/η διδάσκων/ουσα κάνει reset τον κωδικό ώστε να μην μπορεί να εισέλθει στην αίθουσα εξέτασης άλλο άτομο πλην των εγγεγραμμένων.

##### Στις αίθουσες επιβεβαίωσης στοιχείων ΔΕΝ ΕΓΓΡΑΦΟΝΤΑΙ οι φοιτητές και οι φοιτήτριες.

## ΤΥΠΟΙ ΕΞΕΤΑΣΕΩΝ

### Προφορικές εξετάσεις

Οι προφορικές εξετάσεις των μαθημάτων διενεργούνται ως εξής:

* + 1. Οι φοιτητές/τριεςδύνανται να δηλώνουν την πρόθεση συμμετοχής τους στην εξ αποστάσεως προφορική εξέταση του μαθήματος ύστερα από πρόσκληση του/της διδάσκοντα/ουσας.
    2. Ο/Η διδάσκων/ουσα ταξινομεί τους φοιτητές σε ομάδες των 5 ατόμων σύμφωνα με τη δήλωση πρόθεσης εξέτασης.
    3. Οι ομάδες των 5 ατόμων και η ημέρα και ώρα εξέτασής τους ανακοινώνονται στους φοιτητές από τον/την διδάσκοντα/ουσα.
    4. Στο πρόγραμμα της εξεταστικής προβλέπονται πολλές ημέρες και ώρες για την εξέταση του συνόλου των φοιτητών/τριών με μια ροή ως εξής: 1 ομάδα των 5 φοιτητών ανά 45λεπτο, κάθε 90λεπτά διάλειμμα 30 λεπτών και μεσημεριανό διάλειμμα. Ο ΦΟΙΤΗΤΗΣ/Η ΦΟΙΤΗΤΡΙΑ καλείται να εντοπίσει το σαρανταπεντάλεπτο που είναι καταγεγραμμένος/η.
    5. Την ημέρα και ώρα που αναλογεί στην ομάδα των 5 ατόμων ο διδάσκων/η διδάσκουσα καλεί τους 5 φοιτητές έναν-έναν για επιβεβαίωση των προσωπικών τους στοιχείων και στη συνέχεια τους ξανακαλεί και τους 5 μαζί και τους εξετάζει προφορικά.
    6. Ο διδάσκων/η διδάσκουσα δύναται να προσκαλεί άλλο μέλος ΔΕΠ/ΕΔΙΠ να παρίσταται στην εξέταση για τη διασφάλιση της αμεροληψίας.

### Γραπτές εξετάσεις

Οι γραπτές εξετάσεις των μαθημάτων διενεργούνται ως εξής:

1. Οι φοιτητές/τριες δηλώνουν την πρόθεση συμμετοχής τους στην εξ αποστάσεως γραπτή εξέταση του μαθήματος ύστερα από πρόσκληση του/της διδάσκοντα/ουσας.
2. Οι διδάσκοντες/ουσες καλούν τους φοιτητές να εγγραφούν στις «ΟΜΑΔΕΣ TEAMS/αίθουσες εξέτασης» ως εξής:
   1. Έως 150 άτομα – μία αίθουσα εξέτασης
   2. Έως 300 άτομα – δύο αίθουσες εξέτασης π.χ. όσων ο αριθμός μητρώου λήγει από 0 έως 4 εγγράφονται στην πρώτη αίθουσα εξέτασης, αφού λάβουν από τον/την διδάσκοντα/ουσα τον κωδικό TEAMS για την αίθουσα εξέτασης. Όσων ο αριθμός μητρώου λήγει από 5 έως 9 εγγράφονται στη δεύτερη αίθουσα εξέτασης, αφού λάβουν από τον/την διδάσκοντα/ουσα τον κωδικό TEAMSγια την αίθουσα εξέτασης.
   3. Έως 450 άτομα – τρεις αίθουσες εξέτασης π.χ. όσων ο αριθμός μητρώου λήγει από 0 έως 2 εγγράφονται στην πρώτη αίθουσα, όσων ο ΑΜ λήγει από 3 έως 6 στη δεύτερη αίθουσα και όσων ο ΑΜ λήγει από 7 έως 9 στην τρίτη αίθουσα.

##### Στις αίθουσες επιβεβαίωσης στοιχείων ΔΕΝ ΕΓΓΡΑΦΟΝΤΑΙ οι φοιτητές και οι φοιτήτριες.

1. Κάθε αίθουσα επιβεβαίωσης στοιχείων οργανώνεται από έναν βοηθό εξετάσεων. Ο βοηθός καλεί έναν – έναν φοιτητή και μαζί επεξεργάζονται τα στοιχεία του σε περιβάλλον ασφάλειας και προστασίας των προσωπικών δεδομένων.
2. Η διαδικασία επεξεργασίας ολοκληρώνεται την πρώτη ώρα του τριώρου της γραπτής εξέτασης. Στη συνέχεια, οι φοιτητές και οι φοιτήτριες εισέρχονται στις αίθουσες εξετάσεων (αλλάζουν αν χρειαστεί ΚΑΝΑΛΙ TEAMS) με βάση το λήγοντααριθμό του ΑΜ τους και όλοι μαζί ξεκινούν τη γραπτή εξέταση πολλαπλών επιλογών ή ανάπτυξης κειμένου.
3. Η γραπτή εξέταση θα είναι σύντομη και στοχευμένη και δεν θα ξεπερνά τη μία ώρα (60 λεπτά).

## Γραπτή εργασία 100% εφόσον αυτό αναγράφεται ρητά στο περίγραμμα του μαθήματος

Με γραπτή εργασία 100% εξετάζονται ορισμένα μαθήματα στα οποία αναφέρεται το είδος αυτό εξέτασης ρητά στο περίγραμμα π.χ. περιβαλλοντική αγωγή κ.ά.

Η τελική γραπτή εργασία και τυχόν ενδιάμεσες επιπλέον μικρής έκτασης γραπτές εργασίες δύνανται να παραδίδονται και να παρουσιάζονται έως και την ημέρα της εξέτασης του μαθήματος, σύμφωνα με τις ρυθμίσεις που έχει κάνει η μαθησιακή κοινότητα (διδάσκων/ουσα και φοιτητές/τριες).

Την ημέρα που ορίζεται η εξέταση του μαθήματος στο πρόγραμμα διενεργείται εξέταση στο σύνολο των φοιτητών/τριών που αιτούνται βαθμού στο μάθημα.

Η εξέταση της τελευταίας ημέρας σύμφωνα με το πρόγραμμα εξετάσεων, μπορεί να συνίσταται σε σύντομη προφορική εξέταση επί της γραπτής εργασίας ή σύντομή γραπτή εξέταση επί της γραπτής εργασίας.

Η εξέταση της τελικής εργασίας μπορεί να γίνεται σε ομάδες των 2-5 ατόμων ή συνολικά ή ατομικά.

Παράλληλα θα γίνεται και επιβεβαίωση στοιχείων του ατόμου ή της ομάδας που εκπόνησε την τελική εργασία από το βοηθό εξετάσεων στην αίθουσα επιβεβαίωσης στοιχείων. Ο βοηθός εξετάσεων θα καλεί έναν – έναν τους φοιτητές.

##### Στις αίθουσες επιβεβαίωσης στοιχείων ΔΕΝ ΕΓΓΡΑΦΟΝΤΑΙ οι φοιτητές και οι φοιτήτριες.

## Συνδυασμός γραπτής τελικής εργασίας με άλλες μικρές εργασίες, με εργαστήρια ή άλλες δράσεις του/της φοιτητή/τριας - Ο εργασιακός φόρτος αποτυπώνεται

Πολλά μαθήματα όπως αυτό καταγράφεται στα περιγράμματά τους ή πραγματοποιήθηκε κατά τη διάρκεια της εξ αποστάσεως εκπαίδευσης συμπεριλαμβάνουν στην αξιολόγηση είτε:

- μικρές εργασίες θεωρητικές/σχεδιασμού μαθησιακών έργων/διδακτικών μαθησιακών ακολουθιών/ερευνητικές, εργασίες επί των εργαστηρίων του μαθήματος κ.ο.κ.

- μια μεγάλης έκτασης τελική εργασία σύνθεσης/δημιουργικής ανασύστασης δεδομένων/μεταανάλυσης/σχεδιασμού ολοκληρωμένων εκπαιδευτικών προγραμμάτων σε συνδυασμό με το ωρολόγιο και το αναλυτικό πρόγραμμα του Νηπιαγωγείου

- Συνήθως, στο περίγραμμα αποδίδονται διαφορετικές ποσοστώσεις του βαθμού σε κάθε μέσο αξιολόγησης.

Η εξέταση αυτών των μαθημάτων στην εξεταστική περίοδο Ιουνίου – Ιουλίου συνίσταται στην παράδοση αυτών των εργασιών και σε προφορική ή γραπτή συμπληρωματική εξέταση.